Foto: KUN.UZ ​O‘zbekiston Respublikasi Vazirlar Mahkamasi rasmiy saytida Davlat byudjyetining asosiy parametrlari ijrosi yuzasidan 2018 yil 1 chorak uchun ko‘rsatkichlar taqdim etildi. Unga ko‘ra, joriy yilning birinchi uch oyi davomida davlat daromadlari 14 163,2 milliard so‘mni tashkil etdi. Shundan bevosita soliqlar 3 132,1 milliard so‘mga teng, deya qayd etilgan. Davlat xarajatlari esa (maqsadli jamg‘armalarsiz) jami 14 120,5 milliard so‘mga yetgan. Eng ko‘p pul ijtimoiy soha va aholini ijtimoiy qo‘lla-quvvatlashga (7 021,5 mlrd) sarflangan.  Shunday qilib, davlat byudjyeti joriy yilning birinchi choragida 42,7 milliard so‘mga teng profitsit bilan yakunlandi.